- Cristiano Bergodi, reacție fermă înaintea duelului dintre Universitatea Craiova și Rapid
- Ce a declarat antrenorul giuleștenilor
Cristiano Bergodi a oferit o reacție fermă, înaintea duelului dintre Universitatea Craiova și Rapid. Antrenorul giuleștenilor a recunoscut că echipa sa a fost foarte afectată de eșecul suferit în partida cu Farul, din prima etapă a play-off-ului.
Rapid se va deplasa pe terenul Universității Craiova pentru duelul din etapa a doua a play-off-ului. Partida se va disputa sâmbătă, de la ora 21:00, și va fi în format live text, pe AS.ro.
Cristiano Bergodi, reacție fermă înainte de Universitatea Craiova – Rapid
Cristiano Bergodi a dezvăluit că Dan Șucu va face deplasarea la Craiova alături de fanii Rapidului. Tehnicianul italian s-a declarat convins că atmosfera din Bănie va fi una "de foc".
Bergodi a mai transmis că înfrângerea suferită cu Farul a fost "un duș rece", mărturisind că în pauza datorată meciurilor naționalelor a fost nevoit să le refacă moralul jucătorilor lui.
"Eu cred că vor veni mulți fani la Craiova, și sper că ne vor încuraja. La Rapid nu e niciodată liniște. Sprijinul suporterilor e foarte important, mai ales că stadionul la Craiova a fi plin. E importantă pentru noi încurajarea venită de la suporteri. Această familie a fost puțin destabilizată.
Noi ne gândim doar la aspectul sportiv, apoi vom vedea ce se întâmplă cu celelalte aspecte. E un lucru bun că domnul Șucu a acceptat să facă deplasarea cu galeria. Ce s-a întâmplat cu Farul ne-a prăbușit.
Cu Farul nu am jucat chiar atât de slab, am avut ocazii. Dacă eram în avantaj, poate se schimba atmosfera. Eu nu am dubii că fanii vor fi alături de noi la Craiova.
Sperăm ca această pauză să ne fi fost de folos pentru a ne reveni moralul. Venim după o înfrângere. Vom vedea după meci dacă a fost o pauză bună pentru noi. Faptul că am pierdut acasă primul meci de play-off a fost un duș rece. A trebuit să le refac moralul băieților, care s-au pregătit bine", a declarat Cristiano Bergodi, la conferința de presă.
Cristiano Bergodi, scos din sărite de arbitrajul din Rapid – Farul:
Cristiano Bergodi a fost scos din sărite de arbitrajul din Rapid – Farul 1-2. Antrenorul giuleştenilor s-a plâns de maniera în care George Găman a condus meciul din Giuleşti, câştigat de echipa lui Gheorghe Hagi.
"În 10 oameni au urmat multe contraatacuri, dar nu e uşor, mai ales că a trebuit să dăm gol. Am dat gol, dar nu am reuşit să egalăm. Am stricat victoria cu FCSB prin această înfrângere. Mergem înainte, nu putem spune nimic.
M-am dus la el. Am respect pentru arbitri, dar aşa manieră pentru noi… Cartonaşul roşu, toate aceste mici detalii. Cu tot respectul, nu mi-a plăcut deloc. Farul a tras de timp şi a aşteptat. M-am dus acolo şi i-am spus ce meci a făcut. Dacă spun ceva, mă suspendă. Am mers acolo. Nu mi-a spus nimic, se uita la mine.
E normal că ne-a dat o stare de euforie mare. Eu am văzut că jucătorii s-au antrenat foarte bine toată săptămâna şi eram convins că putem câştiga şi acest meci. Am avut ocazii, dar nu am dat gol. A fost un meci negativ pentru noi", a declarat Cristiano Bergodi, la digisport.ro.